《宛转词归丘生后作》
明代·呼文如

赤壁矶，蟠桃宴，妾年二八郎相见。
鸳鸯锁，燕子楼，空床绣被为郎留。
郎潮海，妾鄂渚，银河相望牛与女。
妾倚闾，郎悬车，文君自奔马相如。
郎吟诗，妾劝酒，彩毫叵罗日在手。
郎操瑟，妾鼓琴，天长地久同一心。
珠为灯，玉作窟，妾是小星郎是月。
锦障泥，绣屠苏，郎乘驷马妾坐舆。
斧伐柯，则不远，若有曲直在郎眼。
心百折，肠九回，即令万死妾焉辞。

作者简介：呼祖，字文如，江夏人。邱齐云室。有《遥集编》。